אוגדה 440

אוגדה 440 (עוצבת חלמיש) הייתה אוגדת שריון מילואים בצה"ל שהורכבה מטנקי שלל.

 היסטוריה 
במלחמת יום הכיפורים 
האוגדה התארגנה ב-1973, בעקבות התגברות המתח בחזית המצרית. האוגדה הוקמה כמפקדה טקטית על-חטיבתית לשליטה על כוח משימה שיוביל את מבצע אור ירוק – איגוף אמפיבי של הצבא המצרי על ידי הנחתת כוחות שריון וחי"ר מערבית למפרץ סואץ. היא התבססה על חיילי מחלקת ההדרכה והמכללה הבין-זרועית לפיקוד ולמטה.

עם פרוץ מלחמת יום הכיפורים הופעלה האוגדה בפיקודו של מנחם מרון  וב-9 באוקטובר הוטל עליה לפקד על המרחב העורפי בקדמת סיני, ולתכנן קו עצירה שני במעברים. בנוסף הוטל על האוגדה לתכנן את מבצע אור ירוק לנחיתה משולבת בגדה המערבית של מפרץ סואץ.

בליל 15–16 באוקטובר הוטל על מרחב שלמה לתכנן את מבצע אור ירוק, והאוגדה הוכפפה לפיקוד.

ב־18 באוקטובר הוקם תחת האוגדה "כוח גרנית" בפיקוד אל"ם ישראל גרנית, רמ"ט אוגדה 252. הכוח נותר להגן מול ראש הגשר של הארמייה השלישית כאשר שאר כוחות האוגדה צלחו את תעלת סואץ ל"אפריקה". לרשות הכוח עמדו כוחות שריון וחרמ"ש מחטיבה 875, גדוד מחטיבה 164, כוחות מגדוד 52 כוחות חי"ר וצנחנים בהם גדוד 202 ואגד ארטילרי מוקטן. גרנית העביר את הפיקוד על כוחותיו לידי האוגדה ב־23 באוקטובר, ערב כניסת הפסקת האש לתוקף.

 אוגדה קבועה 
לאחר המלחמה התארגנה כאוגדה קבועה שביעית בפיקודו של ברוך הראל. היא הורכבה מחטיבה 691 של טנקי טירן (שמספרה היה 274 עד המלחמה), ושתי חטיבות מילואים חדשות שחייליהן עברו הסבה לטירן, חטיבה 889 וחטיבה 265. טנקי הטירן-4 והטירן-5 של החטיבות הוסבו לדגמי "שריר" משופרים, שכללו, תוספת מרגמה 60 מ"מ, מדוכות עשן, מקלעי מא"ג בעמדת הטען והמפקד, מערכות מתקדמות לכיבוי אש ולאב"כ, מיגון ריאקטיבי "בלטן", ותאי זיווד גדולים על הצריח.

בנוסף כללה האוגדה את חטיבת 320 שהורכבה מ-2 גדודים על בסיס טירן 6, וגדוד נוסף על טירן 5.

בנוסף כללה האוגדה מסגרת סדירה בגודל של גדוד מוקטן ובהמשך פלוגה שהייתה אחראית על אימוני צוותי המילואים של כל חטיבות האוגדה. 

האוגדה מוקמה במחנות רפיח, ובתחילת שנות ה-80 עברה לבסיס קציעות.

ב-1985 פורקה האוגדה ואוחדה עם עוצבת סיני.

 מפקדי האוגדה 
מפקדי אוגדה 440מנחם מרוןיולי 1973 – אפריל 1974במקביל ראש מה"ד; אוגדה משימתית במלחמת יום הכיפוריםתא"ל אברהם רותםאפריל 1974 – ספטמבר 1974יסוד בסיס האוגדה במחנה רפיח; לימים ראש מה"דתא"ל ברוך הראלספטמבר 1974 – יולי 1977תא"ל דב תמרייולי 1977 – אפריל 1978במקביל מפקד המכללה הבין-זרועית לפיקוד ולמטהתא"ל יואל גונןאפריל 1978 – פברואר 1979תא"ל יעקב לפידות  פברואר 1979  – נובמבר 1981מעבר האוגדה מרפיח לקציעותתא"ל יאיר נפשינובמבר 1981  – ינואר 1983תא"ל עוזי לבצור ינואר 1983 – נובמבר 1984תא"ל יצחק רביןנובמבר 1984  – יוני 1986תא"ל יוסי מלמדיוני 1986 – 1987סגירת האוגדה

 חטיבות האוגדה 

 קישורים חיצוניים 


 יובל שחף, חטיבה 274: חטיבת "הטירנים" הראשונה בצה"ל, סיפור הקמתה ופעילותה במלחמת יום הכיפורים, מאי 2011, באתר יד לשריון

 הערות שוליים 

*
440
440
קטגוריה:נשק שלל בצה"ל
440